Primul semn că partenerul de viaţă şi-a pierdut interesul este că nu-și face timp pentru tine, se reține cu prietenii, ar sta mai mult la serviciu, stă pe telefon şi altele asemenea, a arătat Lidia Fecioru.
Potrivit ei, o astfel de persoană caută tot timpul să aibă gașcă, să nu cumva să fie doar cu partenerul. "Că atunci se diminuează atenția și vezi clar că e o problemă", a spus ea.
Un alt semn al distanțării emoționale este lipsa romantismului. "Nu mai există romantismul. Uită să mai cumpere o floare, uită să facă complimente, uită să dea atenţie".
Şi faptul că nu te consideră o prioritate poate fi un semn că legătura dintre voi s-a slăbit.
Atenţie la partenerul care nu se ceartă niciodată! "Sunt cupluri care se despart în tăcere, care nu s-au certat niciodată dar se despart", a spus Lidia Fecioru. Potrivit ei, când nu dezbați o situație tensionantă înseamnă că nu-ți pasă de celălalt ori a început să nu-ți pese.
Când nu te mai cerți înseamnă că nu-ți mai pasă
Dacă partenerul începe să fie nervos, aparent fără motiv, ar putea fi un alt semnal de alarmă.
Întreabă-ți partenerul ce-l enervează cu adevărat, îndeamnă Lidia Fecioru.
Comunicarea deschisă este cheia în astfel de situații.
Înainte de a trage concluzii, încercați să discutați despre preocupările voastre și să explorați împreună posibile soluții.